《登幼山》
宋代·罗畸

殿角才馀一握天，我来神骨自飘然。影移隐隐烟霞里，身在亭亭日月边。

脚底拥青寒树杪，面前凝翠乱峰颠。

作者简介：南剑州沙县人，字畴老。神宗熙宁进士。哲宗元祐初为滁州刺史。徽宗崇宁中除秘书少监，为太常博士。辟雍成，命词臣赋诗颂，畸颂居第一。大观中以右文殿修撰出知福州卒。有《蓬山志》。